Vilniaus bokštai

**„Vilniaus bokštai“** – estradinės dainos atlikėjų konkursas, kuriame kelią pradėjo dabar gerai žinomi Lietuvos estrados atlikėjai. Pirmą kartą surengtas 1968 m. Renginio vieta – Vilnius.

## Istorija

### 1968 m.
*I – asis estradinės dainos atlikėjų konkursas „Vilniaus bokštai“*. Pirmajame lietuviškos estradinės dainos konkurse skambėjo kompozitorių Teisučio Makačino, Miko Vaitkevičiaus, Benjamino Gorbulskio, Vyganto Telksnio ir kt. dainos. Konkurse buvo vertinamos ne pačios dainos, bet patys estradinės dainos atlikėjai. Konkurse dalyvavo 22 jaunieji dainininkai iš penkių didžiųjų Lietuvos miestų. Pirmieji laureatai ir diplomantai: laureatė Janina Miščiukaitė (VIA „Oktava“, Kaunas) apdovanota LTSR Kompozitorių sąjungos prizu (trečiajame ture atliko V. Lopo lietuvių liaudies dainos parafrazę „Pūtė vėjas“ bei Benjamino Gorbulskio ir Violetos Palčinskaitės dainą „Devintoji banga“); laureatas Viktoras Vaškas (Šiauliai) iškovojo Vilniaus miesto vykdomojo komiteto kultūros skyriaus prizą (Benjamino Gorbulskio ir Vytauto Bložės daina „Kelionė žirgais“); Eugenijus Ivanauskas (Klaipėda) apdovanotas antrojo laipsnio diplomu bei radijo klausytojų ir televizijos žiūrovų prizu (atliko B. Mackevičiaus ir Algimanto Raudonikio dainą „Labos nakties“ bei Jono Lapašinsko ir Algimanto Raudonikio dainą „Laukiu tavęs ateinant“). Ona Valiukevičiūtė (Vilnius) laimėjo trečią vietą (Vyganto Telksnio ir V. Klimauskaitės daina „Gražiausia pasaka“). Ketvirtojo laipsnio diplomantai: Stasys Povilaitis (Vilnius) (Miko Vaitkevičiaus ir Petro Gaulės daina „Čipolino“) ir Ričardas Dailidė (Šiauliai) (atliko Teisučio Makačino ir D. Pročkytės dainą „Lyja“). Baigiamajame konkurso ture atlikėjams akompanavo Lietuvos radijo ir televizijos orkestras, vadovas J. Vadauskas. Išleista (bendra su kitu festivaliu) vinilinė plokštelė, pavadinimu: "Estradinės dainos festivalis „Vilniaus bokštai – 68“ / Džiazo festivalis „Jaunystė“ – 68„, Elektrėnai“.

### 1969 m.
II – asis estradinės dainos atlikėjų konkursas „Vilniaus bokštai“. Jame varžėsi jaunieji dainininkai iš penkių didžiųjų Lietuvos miestų. Konkurso finalinis III-sis turas įvyko 1969 m. balandžio 13 d. Vilniaus profsąjungų rūmų salėje. Pasirodė:
* Ona Valiukevičiūtė – Gėlių šauksmas (m. B. Gorbulskis, ž. V. Bložė)
* Dalia Kubiliūtė – Skausmas  (m. M. Vaitkevičius, ž. S. Žlibinas)
* Rasa Kernagytė – Kelionė žirgais  (m. B. Gorbulskis, ž. V. Bložė)
* Aleksas Lemanas – Neptūno žemė  (m. M. Vaitkevičius, ž. S. Žlibinas
* Nelė Paltinienė – Kur būdavom dviese  (m. M. Vaitkevičius, ž. A. Saulynas)
* Eugenijus Ivanauskas – Grįžtant į uostą  (m. B. Gorbulskis, ž. V. Bložė)
* Antanas Rupšas – Gimtajam uostui  (m. A. Raudonikis, ž. V. Pašilytė)
* Janina Miščiukaitė – Po audros  (m. B. Gorbulskis, ž. I. Mikšytė)
* Zoja Prusakova – Šiaurės atradimas  (m. B. Gorbulskis, ž. V. Bložė)
* Sigitas Stankūnas – Veterano širdis  (m. B. Gorbulskis, ž. V. Bložė)
* Kostas Urbonaitis – Nerūpestinga dainelė  (m. A. Raudonikis, ž. A. Saulynas)
* Viktoras Vaškas – Lopšinė  (m. G. Pauga, ž. D. Andriejauskaitė)
* Silvija Zinkevičiūtė – Tavo nuotrauka  (m. M. Novikas, ž. S. Žlibinas)
* Chasė Kotlerytė – Gera  (m. M. Novikas, ž. A. Saulynas)
* Valerijus Mirončikas – Mediniai ratai  (m. M. Tamošiūnas, ž. A. Dabulskis)

Konkurso laureatais tapo Ona Valiukevičiūtė ir Viktoras Vaškas, diplomantais Dalia Kubiliūtė, Antanas Rupšas ir Zoja Prusakova. Solistams akompanavo Lietuvos radijo ir televizijos estradinis orkestras, dirigentas Jonas Vadauskas. Lietuvos televizija apie festivalį sukūrė televizijos filmą “Vilniaus bokštai –69” (rež. A. Galinis). Jo premjera įvyko 1969 m. spalio 11 d

### 1970 m.
*III – asis estradinės dainos atlikėjų konkursas „Vilniaus bokštai“*. Trečiajame konkurse dalyvavo jaunieji dainininkai ne tik iš penkių didžiųjų Lietuvos miestų, bet ir periferijos.
Varžėsi: Tomas Balčytis – „Akvarelė“ (Teisučio Makačino ir Vytauto Bložės) ir „Kada kvepia žiedai“ (Vyganto Telksnio ir Vytauto Bložės), Nijolė Tallat-Kelpšaitė – „Žemės malda“ (Benjamino Gorbulskio ir Stasio Žlibino) ir „Našlaitėlė“ (lietuvių liaudies daina, aranžuota Aleksandro Kačanausko), Sigitas Stankūnas – „Sūnus paklydėlis“ (Petro Gaulės ir Vyganto Telksnio), Leonidas Šumskis – „Tikiu šviesa. Tau“ (Benjamino Gorbulskio ir Ramutės Skučaitės), Svetlana Bagdonaitė – „Jūreivių keliai“ (Alekso Dabulskio ir Mindaugo Tamošiūno), Aleksas Lemanas – „Dingęs be žinios“ (Miko Vaitkevičiaus ir Petro Gaulės) ir „Prie apleisto namo“ (Teisučio Makačino ir Vytauto Bložės) ir kt. Jame Edmundas Damaševičius (atlikęs Algimanto Raudonikio ir Jono Lapašinsko dainą „Tau, mama“) tapo konkurso diplomantu bei laimėjo klausytojų prizą; Nijolė Tallat – Kelpšaitė tapo konkurso laureate, Aleksas Lemanas (atlikęs Miko Vaitkevičiaus ir Stasio Žlibino dainą „Neptūno žemė“) taip pat tapo konkurso laureatu. Išleista konkurso vinilinė plokštelė.

### 1971 m.
*IV – asis estradinės dainos atlikėjų konkursas „Vilniaus bokštai“*. Jame galėjo dalyvauti asmenys, ne vyresni kaip 32 metų. Pirmajame ture, kuris vyko 1971 metų vasario 20 dieną visuose miestuose (jame dalyvavo dainininkai ir iš rajonų), reikėjo atlikti tris dainas, jų tarpe dvi iš sąrašo, kurį patvirtino LTSR Kompozitorių sąjungos lengvosios muzikos sekcija. Antras turas įvyko Vilniuje kovo 6 dieną, trečias turas – balandžio 24 dieną, kuriame dalyvavo geriausi dainininkai, kurie atliko dvi savo pasirinktas dainas. Šis turas buvo transliuojamas per televiziją. Dainininkams, jau dalyvavusiems konkurse „Vilniaus bokštai“, šį kartą nebuvo leidžiama kartoti praėjusį kartą atliktų dainų. Dviem konkurso nugalėtojams buvo suteikti laureatų vardai, įteikti Lietuvos TSR kompozitorių sąjungos prizai. Televizijos ir radijo komiteto prizas buvo įteiktas dainininkui, kurį pripažino geriausiu klausytojai. Trys dainininkai buvo pripažinti diplomantais. Konkurse skambėjo: Benjamino Gorbulskio ir Vytauto Bložės „Baltas Intermezzo“ (atliko Silva Zinkevičiūtė), Benjamino Gorbulskio ir Jono Lapašinsko „Mano laiškas“ (atliko Antanas Janušonis), Benjamino Gorbulskio ir Ramutės Skučaitės „Kodėl“ (atliko Violeta Rakauskaitė) bei „Ramuma“ (atliko Zoja Prusakova), Miko Vaitkevičiaus ir Petro Gaulės „Tėvelis grįžo iš karo“ (atliko Silva Zinkevičiūtė) bei „Motinos valsas“ (atliko Benediktas Gadeikis), Rimvydo Racevičiaus „Fantazija „Vilniaus bokštai“ temomis“, Teisučio Makačino ir Stasio Žlibino „Jūros laiškai“ (atliko Tomas Balčytis), Teisučio Makačino ir Vytauto Bložės „Kalnų sakmė“ (atliko Gintautas Steponavičius, Eugenijus Puidokas ir V. Šlykovas), Teisučio Saldausko ir Stasio Žlibino „Prie didelio kelio“ (atliko Zina Jurgutytė), Vyganto Telksnio ir Vytauto Bložės „Kai tavo akys man šypsosis“ (atliko Dainius Čepas) ir kt. Eugenijus Ivanauskas tapo konkurso diplomantu (II vieta), Tomas Balčytis taip pat tapo diplomantu. Gintautas Stepavičius (atlikęs Miko Vaitkevičiaus ir Vytauto Barausko dainą „Pokalbis su gluosniu“) tapo konkurso laureatu. Išleista konkurso vinilinė plokštelė.

### 1972 m.
*V – asis estradinės dainos atlikėjų konkursas „Vilniaus bokštai“*. Konkurse skambėjo: Benjamino Gorbulskio ir Vytauto Bložės „Naktis prieš mūšį“, Benjamino Gorbulskio ir Violetos Palčinskaitės „Ten, kur dingo vasara“, J. Juozapaičio ir Stasio Žlibino „Pažadink širdį, Mikalojaus Noviko ir A. Kruklio „Dar nežinia“, Mikalojaus Noviko ir Antano Saulyno „Vaivorykštė“, Mindaugo Tamošiūno ir J. Ratniko „Daina Kaunui“ bei „Klouno Daina“, Miko Vaitkevičiaus ir Edmundo Juškevičiaus „Laumės juosta“, Miko Vaitkevičiaus ir V. Šulcaitės „Eina mergaitė“, R. Racevičiaus „Fantazija „Vilniaus bokštai“ temomis“, Teisučio Makačino ir Vytauto Bložės „Mieganti karalaitė“ ir kt. Saulius Lileikis tapo konkurso laureatu (atlikęs Miko Vaitkevičiaus ir Edmundo Juškevičiaus dainą „Laumės juosta“), jis žiūrovų taip pat išrinktas mėgiamiausiu dainininku. Išleista konkurso vinilinė plokštelė.

### 1973 m.
*VI – asis estradinės dainos atlikėjų konkursas „Vilniaus bokštai“*. Iš viso jame (įskaitant ir atrankinius turus) dalyvavo 64 vokalistai ir 9 vokaliniai duetai. Antrame ture dalyvavo Juozo Tallat – Kelpšos aukštesniosios muzikos mokyklos studentai, jiems akompanavo šios mokyklos dėstytojo ir kompozitoriaus V. Ločerio vad. instrumentinis ansamblis, Valstybinės konservatorijos vyresniosios dėstytojos V. Fakejavaitės klasės sudentė R. Maciūtė, kiti operos meistrai bei kiti dainininkai. Jame Adolfas Jarulis (VIA „Estradinės melodijos“) tapo laureatu (atlikęs Mikalojaus Noviko ir Antano Saulyno dainą „Sugrįšiu“ bei Benjamino Gorbulskio ir Jono Strielkūno dainą „Žemės žiedai“), Svetlana Bagdonaitė (VIA „Oktava“) taip pat tapo laureate (atlikusi Mindaugo Tamošiūno ir Vilijos Šulcaitės dainą „Žuvėdra“ bei Rimvydo Racevičiaus ir Stasio Žlibino dainą „Jaunystės žvaigždės“); Onutė Karkauskaitė ir Tautvydas Bigota tapo diplomantais (atliko dainas: „Prisiminimų valsas“, m. Miko Vaitkevičiaus, ž. Petro Gaulės ir „Žalioj stotelėje“, m. Mikalojaus Noviko, ž. Antano Saulyno); Antanas Čapas taip pat tapo diplomantu bei pelnė publikos numylėtinio titulą; kompozitorius Mindaugas Tamošiūnas pelnė konkurso ir žurnalo „Jaunimo gretos“ prizus už geriausias pilietinės tematikos estradines dainas. Tomas Balčytis atliko „Visad tikiu“ (Stasio Žlibino ir Teisučio Makačino), R. Mongaudytė – „Žalios ugnys“ (Benjamino Gorbulskio ir Ramutės Girkontaitės) ir „Rauda“ (Mikalojaus Noviko ir Petro Gaulės), Stasys Meškauskas – „Tau, Vilniau, mūsų daina“
(Alekso Churgino ir Benjamino Gorbulskio), A. Dikčius – „Vaikinas nuo Kražantės“ (Juozo Nekrošiaus ir Mindaugo Tamošiūno), Antanas Rupšas – „Amžių sakmė“ (Pauliaus Širvio ir Rimvydo Racevičiaus). Trečiajame ture akompanavo Didysis lengvosios muzikos orkestras, dirigentas Juozas Domarkas. Išleista konkurso vinilinė plokštelė.

### 1974 m.
*VII – asis estradinės dainos atlikėjų konkursas „Vilniaus bokštai“*. Jame varžėsi: Vitalijus Pauliukas – „Su tavim kartu“ (ž. Edvardo Drėgvos, m. Mikalojaus Noviko) ir „Užmirštoji taurė“ (ž. Pauliaus Širvio, m. Mindaugo Tamošiūno), Laki Kesoglu – „Svajos – berželiai“ (ž. A. Korabelnikovo, m. V. Lvovskio) ir „Kai tu išeisi“ (ž. Leonido Šumskio, m. Mikalojaus Noviko), R. Datuašvilis – „Meilės spalvos“ (ž. A. Selčinskio, m. Benjamino Gorbulskio), V. Jakušonokas – „Kuržemė“ (ž. J. Petero, m. Raimundo Paulo), T. Severina – „Bokštai“ (ž. B. Purgalino, m. Benjamino Gorbulskio) ir „Palikimas“ (ž. J. Kupalos, m. I. Lučenkovo), N. Konsa – „Tomi, už jūrų neplauki“ (ž. Petro Gaulės, m. Mindaugo Vaitkevičiaus) ir „Tegyvuoja džiaugsmas“ (ž. H. Karmo, m. A. Oito), Ilona Stepanova – „Gegutė“ (G. Freidenfeldo ir J. Osmanio), Liutauras Čeprackas – „Akmenėliai“ (Antano Saulyno ir Mikalojaus Noviko) ir „Berniukai“ (Stasio Žlibino ir Teisučio Makačino) ir kt. Laureatais svečių kategorijoje buvo paskelbti Nadežda Čepraga – „Nistrulė – mano pasididžiavimas“ (Georgijaus Bodės ir Jevgenijaus Dogos), Džavanširas Alijevas – „Ištikimas draugas“ (M. Babajevo ir M. Vefo) ir „Pavasario daina“ (Alberto Selčinskio ir Mikalojaus Noviko). Zenonas Tamoševičius atlikęs „Sugrįš jūreiviai“ (Algimanto Raudonikio ir Edvardo Drėgvos) ir Alfredas Macius atlikęs Juozo Nekrošiaus ir Mindaugo Tamošiūno dainą „Apginkime dainą“) tapo konkurso laureatais Lietuvos atlikėjų kategorijoje, kompozitorius Mindaugas Tamošiūnas dar kartą pelnė konkurso ir žurnalo „Jaunimo gretos" prizus už geriausias pilietinės tematikos estradines dainas. Grojo Lietuvos televizijos ir radijo lengvosios muzikos orkestras, dirigentas Aloyzas Končius. Išleista konkurso vinilinė plokštelė.

### 1975 m.
*VIII – asis estradinės dainos atlikėjų konkursas „Vilniaus bokštai“*. Jame varžėsi: Raisa Buzrukova – „Darbo melodija“ (Algimanto Raudonikio ir Vytauto Bložės) ir „Ilgesys“ (Benjamino Gorbulskio ir Vytauto Bložės), Jaak Joala – „Daina apie kruvinas gėles“ (H. Karjahermo ir Genadijaus Tanielo) ir „Vaivorykštė“ (H. Karmo ir Antano Saulyno), R. Kasabianas – „Ne mums“ (A. Rolniko, Antano Saulyno ir Mikalojaus Noviko), Paulius Pocius – „Kad žaliuotų rūta“ (Alekso Dabulskio ir Benjamino Gorbulskio) ir „Tu ateisi“ (Mindaugo Tamošiūno ir Vilijos Šulcaitės), Liucija Tuleševa – „Baladė apie motiną“ (Amanžolo Šemkenovo ir Ž. Sijilovo), Liutauras Čeprackas – „Mano tėviškei“ (Juozo Macevičiaus ir Laimučio Vilkončiaus), Birutė Dambrauskaitė – „Žuvusių laiškai“ (Gracijaus Paugos ir Justino Marcinkevičiaus), M. Vialjataga – „Akmeninė gėlelė“ (R. Kalaste ir T. Kalaste). Vertinant svečių pasirodymus, šį kartą abejonių nekilo – estas Jaak Joala buvo žymiai pranašesnis už kitus konkurso dalyvius. Tuo neabejojo nei žiuri, nei publika: iš žiūrovams išplatintų 1700 anketų beveik pusantro tūkstančio buvo gauta su pabraukta taliniečio pavarde. Įdomu, kad sėkmė „Vilniaus Bokštuose“ J.Joalai buvo lyg tramplinas į tolesnes pergales. Renkant laureatus iš mūsų dainininkų tarpo, žiuri narių nuomonės nesutapo. Nežymia balsų persvara buvo pripažinti vilnietė Raisa Buzrukova ir kaunietis Paulius Pocius. Vilnietė Birutė Dambrauskaitė ir kaunietis Liutauras Čeprackas – diplomantai. Grojo Lietuvos televizijos ir radijo lengvosios muzikos orkestras, dirigentas Aloyzas Končius. Išleista konkurso vinilinė plokštelė

### 1976 m.
*IX – asis estradinės dainos atlikėjų konkursas „Vilniaus bokštai“.* Jo laureatai svečių kategorijoje – Natalija Karakaš („Pavasaris gimtinėje“ (M.Tamošiūno, ru.t. A. Rolniko), „Papasakoti apie Maskvą“ (L. Garino, N. Olevo)) ir Tynas Miagis („Aklajam muzikantui“ (T. Miagio) ir „Rugpjūčio baladė“ (T. Makačino, P. Aimla)). Laureatai iš Lietuvos – Birutė Petrikytė („Vilniui“ (V.Telksnio, V. Baranausko) ir „Aš kartoju tavo vardą“ (M.Tamošiūno, E. Drėgvos)) bei Viktoras Malinauskas („Mes vėliau atėjom“ (T.Makačinas, D. Bačiulis), „Baltaragio arija“ (V.Ganelinas, S.Geda)). Konkurse taip pat varžėsi: L. Mankutė – „Mėlynakė Rasa“ (M. Vaitkevičiaus, St. Žlibino), „Mano miestas“ (A.Raudonikis, E.Selelionis),Ž.Laurikietytė, E.Samulytė, O. Bočarovas (diplomantas) – „Juoda žemė“ (D. Tuchmanovo, B. Česlerio), Vladas Daugintis – „Šiaurinis vėjas“ (R. Racevičiaus, D. Bačiulio), Narimantas Ramanauskas – „Rugiuose“ (T. Makačino, V. Bložės). Grojo Lietuvos televizijos ir radijo lengvosios muzikos orkestras, dirigentas Aloyzas Končius. Išleista konkurso vinilinė plokštelė.

### 1977 m.
*Tais metais konkursas nevyko. Buvo suorganizuoti tik jubiliejiniai koncertai „Vilniaus Bokštai – 10“ Nuo šiol konkursai vyko kas antri metai.

=== 1978 m. ===
*XI – asis estradinės dainos atlikėjų konkursas „Vilniaus bokštai“*. Rimvydo Racevičiaus ir Eugenijaus Remigijaus Baltrušaičio daina „Gervės“ tapo konkurso laureate; [[Laimis Vilkončius|Laimio Vilkončiaus]] vokalinis kvartetas taip pat tapo laureatu (atlikęs Benjamino Gorbulskio ir V. Giedrytės dainą „Motinoms“ bei Rimvydo Racevičiaus ir Stasio Žlibino dainą „Pakrantėm žaliom“); [[Aida Zabotkaitė|Aidos Zabotkaitės]] vadovaujamas vokalinis trio irgi tapo laureatu; [[Narimantas Ramanauskas]] pelnė du diplomus: už dainininko profesionalumą ir už dainos įvertinimą; Tomo Leiburo ir Pauliaus Širvio daina „Ugnimi neišdeginsi“, kurią atliko [[Nijolė Maceikaitė]], pripažinta geriausia daina pilietine tematika. Ji ir [[Voldemaras Frankonis]] – konkurso laureatai.

=== 1980 m. ===
*XII – asis estradinės dainos atlikėjų konkursas „Vilniaus bokštai“*. Jame dalyvavo: [[Edmundas Kučinskas]] (Klaipėda) (Benjamino Gorbulskio ir Jono Mačiukevičiaus „Širdim visa“ bei V. Nemaniūno ir Eduardo Selelionio „Tu ateik“), [[Laima Žemaitytė]] (Kaunas) (Juliaus Siurbio ir Vyganto Telksnio „Aš iškeliu tave“ bei Juliaus Siurbio ir Stasio Žlibino „Už tų šilų“), D. Murauskaitė (Klaipėda) (Mindaugo Tamošiūno ir Vyatuto Bložės „Kur gimtinė mylima“), [[Rūta Morozovaitė]] (atliko dainą „Atminimai“), Narimantas Ramanauskas, Edmundas Damaševičius, R. Zemeckas (Šiauliai), K.Blaževičius (Šiauliai) bei K. Blaževičiaus ir R. Zemecko duetas, K. Kazakevičius (Kaunas), V. Kieliauskas (Vilnius), vokalinis trio (Tauragė), G. Labonas (Utena), Liutauras Čeprackas, V. Gudonytė (Kaunas), V. Miškinienė (Vilnius), E. Šiukšta (Panevėžys), muzikiniai kolektyvai vad. J. Siurbio (Kaunas), G. Jurgilo (Šiauliai), R. Dubinsko (Klaipėda), R. Gutausko (Kėdainiai), V. Urbono (Tauragė) ir kt. Antrajame ture dalyvavo 35 vokalistai ir 8 vokaliniai duetai, trio, kvartetai bei jiems akomponavę kolektyvai, o trečiame – tik 10 (tarp jų L. Privina iš Maskvos). [[Narimantas Ramanauskas]] pelnė klausytojų prizą, [[V. Miškinienė]] (Vilnius), [[E. Šiukšta]] (Panevėžys) tapo konkurso diplomantais.

=== 1982 m. ===
*XIII – asis estradinės dainos atlikėjų konkursas „Vilniaus bokštai“*. Konkursą laimėjo [[Irena Zelenkauskaitė]] – Brazauskienė ir [[Edmundas Kučinskas]] (T.Leiburo – A.Baltakio „Jeigu nerūpėtų“).

=== 1984 m. ===
XIV – asis estradinės dainos atlikėjų konkursas „Vilniaus bokštai“*. *Diplomantais tampa Romas Bubnelis, Rima Dirsytė ir Roma Mačiulytė, Vilija Grigonytė, Marju Lianik (Estija), Eugenijus Maldeikis. Konkurso laureatais tampa Laima Dunienė ir Vygantas Keliauskas.*

### 1987 m.
XV – asis estradinės dainos atlikėjų konkursas „Vilniaus bokštai“. Konkurso laureatais tampa Rosita Čivilytė, taip pat grupė „Studija“ ir jos vokalistas Steponas Januška (Klaipėda). Asta Pilypaitė pelnė jauniausios atlikėjos prizą.

## Literatūra
* Šiaulys, Kazimieras. „Vilniaus bokštai' 68“ // Literatūra ir menas. – 1968. – Gegužės 25., perspausdinta: Kazimieras Šiaulys. Estrada. – Petro ofsetas. – 2002. – P. 26 – 27.
* Ablėnaitė, Lilijana. Antras “Vilniaus bokštų” dūžis. … [Apie konkursą „Vilniaus bokštai' 69“] // Komjaunimo tiesa. – 1969. – balandžio 8., perspausdinta: žurnale “Melomanas”, Vilnius – 1989. – P. 12–14.
* Misiūnaitė, V. Viktoras Vaškas – “Vilniaus bokštų 69” laureatas // Raudonoji vėliava. Šiauliai – 1969. – balandžio 16 – P. 1.
* „Tarybinė Klaipėda“ // 1971 m. Sausio 6 dieną rašė…
* Šiaulys, Kazimieras. Svarbu ne tik atrasti… [Apie konkursą „Vilniaus bokštai' 73“] // Literatūra ir menas. – 1973. – Rugpjūčio 11., perspausdinta: Kazimieras Šiaulys. Estrada. – Petro ofsetas. – 2002. – P. 103–106.
* Šiaulys, Kazimieras. Ar „Bokštams“ reikia kontrforsų? [Apie konkursą „Vilniaus bokštai' 77“] // Literatūra ir menas. – 1977. – Gruodžio 3., perspausdinta: Kazimieras Šiaulys. Estrada. – Petro ofsetas. – 2002. – P. 115–116.
* Šiaulys, Kazimieras. Ansamblis, repertuaras, studija. [Kazimiero Šiaulio pokalbis su Lietuvos televizijos ir radijo garso įrašų studijos vyriausiuoju režisieriumi, vokalinio kvarteto vadovu, kompozitoriumi Laimiu Vilkončiumi] // Kalba Vilnius. – 1978. – Nr. 33., perspausdinta: Kazimieras Šiaulys. Estrada. – Petro ofsetas. – 2002. – P. 164–166.
* Šiaulys, Kazimieras. Mylėti meną savyje. [Apie konkursą „Vilniaus bokštai' 80“] // Komjaunimo tiesa. – 1980. – Gegužės 16., perspausdinta: Kazimieras Šiaulys. Estrada. – Petro ofsetas. – 2002. – P. 167–170.
* Šaltenis, Liudas. „Vilniaus bokštai-84“ // Jaunimo gretos. – 1984 Liepa. – P. 28 – 29.

## Šaltiniai

## Nuorodos
* „Vilniaus bokštai – 1969“. // http://www.youtube.com/watch?v=Z89JZeP86WA // http://www.youtube.com/watch?v=ZKu2r9wNw88
* Lietuvos radijo laida „Muzikinis vidudienis“. // 2011 – 01 – 24. // http://www.lrt.lt/archyvas/?channel=234933&section=2&filter=7817&record=69062_1295873059
* Vilniaus bokštai (konkursas) – Viktoras Vaškas
* Vilniaus bokštai-69 (konkursas)Janina Miščiukaitė
* Vilniaus bokštai-69 (konkursas) – Chasė Kotlerytė – Gera 
* Vilniaus bokštai (konkursas) | Zoja Prusakova "Šiaurės atradimas
* Labas rytas l Birutė Paškevičienė apie konkursą „Vilniaus bokštai“
* Vilniaus bokštai | Lietuvos žiniasklaidą apie konkursą
* LTV studijoje svečiavosi kompozitorius Algimantas Raudonikis (pokalbis studijoje)
* http://www.discogs.com/Various-Estradinės-Dainos-Festivalis-Vilniaus-Bokštai-68-Džiazo-Festivalis-Jaunystė-68-Elektrėn/release/2523007
* http://www.discogs.com/Various-Festivalis-Vilniaus-Bokštai-70/release/2969870
* http://www.discogs.com/Vilniaus-Bokštai-Festivalis-Vilniaus-Bokštai-71/release/2690681
* http://www.discogs.com/Various-Festivalis-Vilniaus-Bokštai-72/release/3031528
* http://www.discogs.com/Various-Festivalis-Vilniaus-Bokštai-73/release/2987489
* http://www.discogs.com/Various-Iš-Vilniaus-Bokštų-74/release/1774488
* http://www.discogs.com/Various-Festivalis-Vilniaus-Bokštai-74/release/3041627
* http://www.discogs.com/Various-Vilniaus-Bokštai-75/release/2998831
* http://www.discogs.com/Various-Vilniaus-Bokštai-76/release/3039374
* http://www.sekmadienis.com/grupe-sekmadienis/isimintinos-datos
* http://www.youtube.com/watch?v=-v6Iql_28fE
* http://www.youtube.com/watch?v=sUC_ygqIuUg
* http://www.youtube.com/watch?v=a31FByKF7gY
* http://www.youtube.com/watch?v=wBALLCDEWR0
* http://www.youtube.com/watch?v=6tdbgBM6-mk